cyanic-selkie/wikianc huggingface dataset:
தூங்கலோரியார்
நற்றிணை 60
சாய்க்கோரையும், நெய்தலும் தலைவனின் மனைவி அணிவன. எனவே அவற்றைக் களைய வேண்டாம் என்று தோழி சொல்கிறாள்.
புதுப் பெண்களோடு பழகும்போது பழைய மனைவியைத் தலைவன் மறந்துவிடக் கூடாது என்பது தோழியின் வேண்டுகோள்.
மேற்கோள்கள்
பகுப்பு:சங்கப் புலவர்கள்
ஜெகன்நாதர்
ஜெகன்நாத் (Jagannath) எனும் சமசுகிருத சொல்லிற்கு அனைத்துப் பிரபஞ்சங்களின் தலைவர் எனப் பொருளாகும். ஜெகன்நாதர், இந்து சமயத்தின் திருமூர்த்திகளில் ஒருவரான விஷ்ணுவின் அவதாரங்களில் எட்டாவதான கிருட்டிணரின் பெயர்களில் ஒன்றாகும். ஒடிசா மாநிலத்தின் புரி நகரத்தில் அமைந்துள்ள புரி ஜெகன்நாதர் கோயில் ஜெகன்நாதருக்கு அர்ப்பணிக்கப்பட்ட கோயில்களில் ஒன்றாகும். ஏழு நாட்களுக்கு மேலாக நடைபெறும் ஜெகன்நாதரின் புரி தேர்த் திருவிழா உலகப் புகழ் பெற்றதாகும்
ஜெகன்நாதர் வழிபாடு கிழக்கு இந்தியாவில் ஒடிசா, மேற்கு வங்காளம், சத்தீஸ்கர், ஜார்கண்ட், குஜராத் மாநிலங்களில் பிரபலமானதாகும்.
புரி ஜெகன்நாதர் கோயில்
புரி நகரத்தில் அமைந்திருக்கும் வைணக் கோயிலான புரி ஜெகன்நாதர் கோயிலில் கிருஷ்ணர் ஜெகன்நாதராகவும், பலராமன் பாலபத்திரராகவும், சுபத்திரை சுபத்திராவாகவும் மரச்சிற்பங்களில் காட்சி தருகின்றனர்.
ரத யாத்திரை
புரி ஜெகன்நாதர் கோயிலிருந்து ஜெகன்நாதர், பாலபத்திரர் மற்றும் சுபத்திரை தனித் தனி தேர்களில் அமர்ந்து நகரை வலம் வரும் ரத யாத்திரை விழாவில் பெருந்திரளான பக்தர்கள் கூடுவர். மேலும் அகமதாபாத் நகரத்திலும் ஜெகன்நாதரின் தேரோட்டம் ஆண்டு தோறும் சிறப்பாக கொண்டாடப்படுகிறது.
நூற்பட்டியல்
பகுப்பு:வைணவ சமயம்
முதல் பூவர் போர்
முதல் பூவர் போர் (First Boer War), அல்லது முதல் ஆங்கில-பூவர் போர் அல்லது டிரான்சுவால் போர், எனப்படும் போர் பெரிய பிரித்தானியா, அயர்லாந்தின் ஐக்கிய இராச்சியத்திற்கும்  தென்னாபிரிக்கக் குடியரசுக்கும் இடையே திசம்பர் 16, 1880 முதல் மார்ச் 23, 1881 வரை நடந்த போராகும்.
19ஆம் நூற்றாண்டில் ஆபிரிக்காவைப் பிடிக்க நடந்த போட்டியில் பிரித்தானியப் பேரரசு தெற்கு ஆபிரிக்கா முழுமையையும் தனது கட்டுக்குள் கொணர முயன்றது. 1815இல் நெப்போலியப் போர்கள் முடிவடைந்த நிலையில் நன்னம்பிக்கை முனையைக் கைப்பற்றியிருந்தனர். தாங்கள் குடியேறிய பகுதிகளை பிரித்தானியா கட்டுப்படுத்துவதை டச்சு, செருமனி, பிரான்சிய நாட்டினரின் கலவையினமாகிய பூர்கள் விரும்பவில்லை. சிலர் வடக்கு நோக்கிச் சென்று ஆரஞ்சு விடுதலை இராச்சியம் என்ற புதிய நாட்டை உருவாக்கிக் கொண்டனர். வைரச் சுரங்கங்கள் நிறைந்திருந்த ஆரஞ்சு விடுதலை இராச்சியத்தைக் கைப்பற்ற 1877இல் பிரித்தானியப் படையினர் முன்னேறினர்.
டிரான்சுவாலின் தலைவர் பவுல் குருகர் பிரித்தானியர் வெளியேற இறுதி எச்சரிக்கை விடுத்தார். இதற்கு மறுதளித்த பிரித்தானியர் திசம்பர் 16, 1880இல் முதலாம் பூவர் போர் மூண்டது. சாண்டுசுபுரூய்ட், வொல்க்சுகிரஸ்ட் ஆரஞ்சு விடுதலை இராச்சியம், டிரான்சுவால் ஆகியன இணைந்து போரில் ஈடுபட்டன. போரில் இறந்த வீரர்களுக்கு மாற்றாக இளைஞர்களையும் முதியோரையும் பூவர்  அரசு ஈடுபடுத்தியது. இவர்களுடன் கருப்பின மக்களும் இணைந்தனர். மொத்த பூவர் போர்ப்படையில் 20 முதல் 25 % கருப்பர்களாக இருந்தனர். செருமானியப் பேரரசு பூர்களுக்கு ஆதரவளித்தது. அவர்களது கிரப் துப்பாக்கிகளை பூர்களுக்கு வழங்கியது. பெரும்பான்மையானச் சண்டை குதிரைப்படை வீரர்களுக்கிடையே நடைபெற்றது.
அமெரிக்கப் போருக்குப் பின்னர் பிரித்தானியர் தோல்வியடைந்த முதல் போராக முதலாம் பூவர் போர் திகழ்ந்தது. தோல்வியடைந்த பிரித்தானியர் அமைதி உடன்படிக்கையில் தங்களுக்கு விருப்பமில்லாத சரத்துக்களுடன் கையொப்பமிட வேண்டியதாயிற்று. இதுவே பிரித்தானியர் தங்களது சிவப்பு மேலங்கியுடன் போரிட்ட கடைசி போராக அமைந்தது; இப்போரிலிருந்து காக்கி சீருடைகளை அணிந்து பிரித்தானியர் போரிட்டனர். பூர்களின் கரந்தடிப் போர் முறை, நகரும் தன்மை, குறிபார்த்து சுடும் திறன், தற்காப்பு நிலைகளை கூடுதலாகப் பயன்படுத்துதல் ஆகியவற்றால் நவீனத் துப்பாக்கிகளைக் கொண்டிருந்த, பட்டறிவு வாயந்த பிரித்தானியரை வென்றனர்.
மேற்சான்றுகள்
பகுப்பு:தென்னாபிரிக்காவின் வரலாறு பகுப்பு:19 ஆம் நூற்றாண்டுப் போர்கள்
செம்புலிவரம் முத்தாலம்மன் கோயில்
செம்புலிவரம் முத்தாலம்மன் கோயில் தமிழ்நாட்டில் காஞ்சிபுரம் மாவட்டம், செம்புலிவரம் என்னும் ஊரில் அமைந்துள்ள கிராமக் கோயிலாகும்.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆங்கிலோ-சாக்சன் மக்கள்
ஆங்கிலோ-சாக்சன்கள் (Anglo-Saxons) எனப்படுவோர் பிரித்தானியாவின், தெற்கையும், கிழக்கையும் கிபி 5ம் நூற்றாண்டில் ஸ்கான்டினேவியப் பகுதிகளில் இருந்து ஆக்கிரமித்த ஜேர்மனியக் குழுக்கள் ஆவர். ஆங்கிலோ-சாக்சன் மக்களே இங்கிலாந்து நாட்டை அமைத்தார்கள். இவர்கள் பேசிய மொழியே ஆங்கிலத்தின் மூல மொழி ஆகும்.
வாழ்க்கை முறை
பல குடும்பங்கள் வாழ்ந்து மறைந்த பின்னரும் தங்களுடைய நில ஒப்பந்தங்களை எழுதி வைக்க வேண்டியதாயிற்று. இவ்வாறு எழுதி வைக்கப்பட்ட நிலத்திற்கு 'புத்தக நிலம்'(Book land) என்று பெயர். நிலச் சொந்தக்காரர்களின் நிலங்களின் எல்லைகள் இதில் குறிக்கப்பட்டிருக்கும்.
மேற்கோள்கள்
பகுப்பு:ஆங்கிலம் பகுப்பு:இனங்கள்
அர்ச்சனா சிட்னிஸ்
அர்ச்சனா சிட்னிஸ்(Archana Chitnis) (பிறப்பு 20 ஏப்ரல் 1964) மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதி. புர்ஹான்பூரை (விதான் சபா தொகுதி) பிரதிநிதித்துவப்படுத்தும் மத்திய பிரதேச சட்டமன்ற உறுப்பினராக இருந்த இவர் மாநிலத்தின் கல்வி அமைச்சராக பணியாற்றியுள்ளார். இவர் பெண்கள் மற்றும் குழந்தைகள் மேம்பாட்டு அமைச்சராக சிவராஜ் சிங் சவுகானின் அமைச்சரவைக்கு திரும்பினார். புர்கான்பூரிலிருந்து தாக்கூர் சுரேந்திர சிங்கிற்கு எதிராக 2018 மத்தியப் பிரதேச சட்டமன்றத் தேர்தலில் இவர் தோற்றார்.
ஆரம்ப கால வாழ்க்கை
இவர் 1984 ஆம் ஆண்டில் மாணவர் அரசியலில் நுழைந்தார். இந்தூரில் உள்ள தேவி அகில்யா பல்கலைக்கழகத்தின் பல்கலைக்கழகப் பிரதிநிதி மற்றும் 1984-85 இல் அரசு பட்டக் கல்லூரி மாணவர் சங்கத்தின் செயலாளராகப் பணியாற்றினார். குஜராத்தி மாநிலத்தில் இந்தூர் அறிவியல் கல்லூரியின் முன்னாள் விரிவுரையாளரும் ஆவார்.
அரசியல் வாழ்க்கை
ஸ்வயம்சித் கூட்டுறவு சர்க்கரை மற்றும் விவசாயத் தொழில்துறை உறுப்பினர், காந்த்வா மாவட்டத்தில் உள்ள விஸ்ரம்பூர் (குடி) மற்றும் சுயம்சித் பெண்கள் கூட்டுறவு வங்கி நிறுவனம், இந்தூர் மற்றும் ஓஜஸ்வினி (பெண்கள் பத்திரிகை). பாஜக மகிளா மோர்ச்சா நகர செயலாளர், இந்தூர். மகிளா மோர்ச்சாவின் முன்னாள் மாநில துணைத் தலைவர். ஏபிவிபியின் பெண்கள் பிரிவின் முன்னாள் தலைவர். 2003 ஆம் ஆண்டில், அவர் 12 வது விதான் சபாவாக தேர்ந்தெடுக்கப்பட்டார் மற்றும் பெண்கள் மற்றும் குழந்தைகள் மேம்பாடு, சமூக நலன், உயர் கல்வி, தொழில்நுட்ப கல்வி மற்றும் பயிற்சி, கால்நடை பராமரிப்பு, மாடு மேம்பாட்டு வாரியம் மற்றும் சமூக நீதி அமைச்சராக இருந்தார். மாநில பாஜகவின் செய்தி தொடர்பாளர். சிங்கப்பூர், பிரான்ஸ், ஜெர்மனி உட்பட பல நாடுகளுக்கு பயணம் செய்தார். 2008 ஆம் ஆண்டில் 13 வது சட்டசபை உறுப்பினராக தேர்ந்தெடுக்கப்பட்டார் மற்றும் தொழில்நுட்ப கல்வி மற்றும் பயிற்சி, பள்ளி கல்வி மற்றும் உயர் கல்வி அமைச்சராக நியமிக்கப்பட்டார்.
2013 ஆம் ஆண்டு சட்டமன்ற உறுப்பினராக மூன்றாவது முறையாக தேர்ந்தெடுக்கப்பட்டார். திருமதி. அர்ச்சனா சிட்னிஸ் ஜூன் 30, 2016 அன்று முதலமைச்சர் சிவராஜ் சிங் சhanகானின் அமைச்சரவையில் கேபினட் அமைச்சராக நியமிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1964 பிறப்புகள்
ஈல-திராவிட மொழிக் குடும்பம்
ஈல-திராவிட மொழிக் குடும்பம், என்பது ஒரு கருதுகோள் அடிப்படையிலான ஒரு மொழிக் குடும்பம் ஆகும். இது, பெரும்பாலும் தென்னிந்திய மொழிகளை உள்ளடக்கிய திராவிட மொழிக் குடும்பத்தையும், தற்போதைய தென்மேற்கு ஈரானில் ஒரு காலத்தில் இருந்து மறைந்துவிட்ட ஈலம் மொழியையும் உள்ளடக்கும் மொழிக் குடும்பம். மொழியியலாளரான டேவிட் மக்-அல்பின் என்பவரே இக் கருதுகோளை ஆதரிப்பவர்களில் முதன்மையானவர். இக் கருதுகோளை முன்மொழிந்தவர்கள் சிந்துவெளி நாகரிகக் காலத்தில் பேசப்பட்டதும், இன்று அழிந்துவிட்டதுமான அரப்பா மொழியும் கூட இக்குடும்பத்தின் ஒரு பகுதியாக இருக்கலாம் எனக் கருதுகின்றனர்.
அசோகரின் மீரட் தூண்
பேரரசர் அசோகர் தனது ஆட்சிக் காலத்தில், கிமு 3-ஆம் நூற்றாண்டில், தற்கால உத்திரப் பிரதேச மாநிலத்தில் உள்ள மீரட் நகரத்தில் நிறுவிய பிராமி எழுத்துக் கல்வெட்டுக் குறிப்புகளுடன் கூடிய 10 மீட்டர் உயரம் கொண்ட தூண் ஆகும். இத்தூண் மணற்கல்லால் நிறுவப்பட்டது. தில்லி சுல்தான் பெரேஸ் ஷா துக்ளக் ஆட்சியின் போது (1351 – 1388) இத்தூபியை, மீரட்டிலிருந்து எடுத்துச் சென்று தில்லியில் நிறுவினார். பரூக்சியார் ஆட்சிக் காலத்தில் (1713–19) இத்தூபி 5 துண்டுகளாக உடைந்தது. 1887-இல் இந்தியத் தொல்லியல் ஆய்வகம் உடைந்த தூணின் ஐந்து துண்டுகளை ஒன்று சேர்த்து நிறுவினர்.
ஈல-திராவிட மொழிக் குடும்பம்
உறுப்பு மொழிகள்
முன்மொழியப்பட்ட ஈல-திராவிட மொழிக்குடும்பத்தில் திராவிட மொழிகளும், ஈல மொழியும் அடங்குகின்றன. இவற்றுடன் அரப்பா மொழியும் அடங்கக்கூடும் எனக் கருதப்படுகிறது.
அசோகரின் மீரட் தூண்
மேற்கோள்கள்
அசோகரின் கல்வெட்டுக்கள் பகுப்பு:இந்தியக் கல்வெட்டுகள் பகுப்பு:இந்திய வரலாறு
ஈல-திராவிட மொழிக் குடும்பம்
திராவிட மொழிகள்
இது ஒரு தென்னிந்திய மொழியாகும். இம்மொழிகளைப் பேசுவோரில் மிகப் பெரும்பான்மையினர் இந்தியாவின் தென் கோடியிலுள்ள நான்கு மாநிலங்களான தமிழ்நாடு, ஆந்திரா, கருநாடகம், கேரளா ஆகிய மாநிலங்களில் வாழ்கின்றனர். வழக்கிலுள்ள திராவிட மொழிகளில் பெரும்பாலானவை இம் மாநிலங்களிலேயே பேசப்படுகின்றன. இவை தவிர இந்தியாவின் பிற பாகங்களிலும், பாகிசுத்தான், நேபாளம், ஈரான் ஆகிய நாடுகளிலும் சில திராவிட மொழிகள் உள்ளன. இவை இக் குடும்பத்தின் மிகச் சிறிய மொழிகள். இக் குடும்பத்தில் மொத்தமாக 70க்கும் மேற்பட்ட மொழிகள் உள்ளன. இவற்றுள் முக்கியமான திருந்திய மொழிகள் தமிழ், தெலுங்கு, கன்னடம், மலையாளம் என்பவை. அண்மைக் காலங்களில் புலப் பெயர்வுகளினால் ஏற்பட்ட பரம்பல் தவிர மிகப் பெரும்பாலான திராவிட மொழி பேசும் மக்கள் தென்னிந்தியாவிலும், அதை அண்டிய இலங்கையின் பகுதிகளிலுமே காணப்படுகின்றனர்.
ஈலம் மொழி
இது பழைய காலத்தில் பாரசீகப் பகுதிகளில் பேசப்பட்டு இன்று வழக்கொழிந்துவிட்ட ஒரு மொழி. கிமு ஆறாம் நூற்றாண்டு முதல் கிமு நான்காம் நூற்றாண்டு வரையான காலப் பகுதியில் அப் பகுதியில் இது முதன்மை மொழியாக விளங்கியது. இம்மொழியிலான மிகப் பிந்திய ஆவணம் எழுதப்பட்ட காலம் பேரரசர் அலெக்சாந்தர் பாரசீகத்தைக் கைப்பற்றிய காலத்துடன் பொருந்தி வருகிறது. இம்மொழி கிமு நான்காம் நூண்றாண்டின் இறுதிப் பகுதியில் வழக்கொழிந்ததாகக் கருதப்படுகிறது. ஈல மொழி அதன் அயல் மொழிகளுடன் தொடர்பற்ற ஒரு தனி மொழியாகக் காணப்படுகிறது. எனினும், பல்வேறு மொழிகளுடனும் இதற்கு உள்ள தொடர்புகள் பற்றிய ஆய்வுகள் மேற்கொள்ளப்பட்டதுடன், பல்வேறு மொழிக் குடும்பங்களில் இதை அடக்குவது குறித்த முன்மொழிவுகளும் முன்வைக்கப்பட்டுள்ளன.
ஆய்வுகள்
பத்தொன்பதாம் நூற்றாண்டின் நடுப் பகுதியில், திராவிட மொழிகள் பற்றி மிக முக்கியமான ஆய்வுகளை மேற்கொண்ட கால்டுவெல், திராவிட மொழிகளை பெகுசுத்துன் கல்வெட்டில் கண்ட ஈல மொழியுடன் ஒப்பிட்டுள்ளார். திராவிட மொழிகளை சித்திய மொழிகளுடன் ஒப்பிட்டு ஆய்வு செய்ததின் ஒரு பகுதியாகவே ஈல மொழியுடனான ஒப்பீடும் இடம்பெற்றது. அடுத்ததாக "போர்க்" என்பவர் ஈல மொழியை, இந்தியாவுக்கு வெளியே பாகிசுத்தானில் உள்ள பிராகுயி என்னும் திராவிட மொழியுடன் ஒப்பிட்டு ஆய்வு செய்தார். எனினும் இவர்கள் திராவிட மொழிகளையும், ஈல மொழியையும் ஒரே குடும்பத்துள் அடக்கி முன்மொழியவில்லை.
ஈல மொழியையும், திராவிட மொழிகளையும் ஒப்பிட்டு ஆய்வு செய்த மொழியியலாளர் டேவிட் மக்-அல்பின் எழுதிய "முதனிலை ஈல-திராவிடத்தை நோக்கி" (Toward Proto-Elamo-Dravidian) என்னும் கட்டுரை 1974 ஆம் ஆண்டில், வெளியானது. இக் கட்டுரையில் அவர் ஈல-திராவிட மொழிக்குடும்பம் பற்றிய அவரது முன்மொழிவை முன்வைத்தார். பின்னர், 1975 ஆம் ஆண்டில், "ஈலமும் திராவிடமும்: மேலும் தொடர்பு குறித்த சான்றுகள்" என்னும் தலைப்பில் இன்னொரு கட்டுரையையும் வெளியிட்டார். இவரது ஆய்வுகள், இந்தக் கோட்பாட்டுக்கு ஒரு நவீன வழிமுறைகளுக்கு ஏற்ற வடிவம் கொடுத்தது எனலாம். மக்-அல்பின், பல்வேறு கட்டங்களிலும் காணப்பட்ட ஈல மொழியின் பொது அம்சங்களையும், மீளுருவாக்கப்பட்ட முதனிலைத் திராவிட மொழியின் முறைகளையும் எடுத்துக்காட்டி அவற்றை விளக்கினார். இவர் தனது ஆய்வுகளில், ஈல மொழி, திராவிட மொழிகள் என்பவற்றுக்கு இடையிலான உருபனியல் ஒற்றுமைகளை முதன்மையாக எடுத்துக் காட்டினார். இது தவிரப் பல ஒலியனியல் ஒப்புமைகளும், சொல் ஒற்றுமைகளும் எடுத்துக் காட்டப்பட்டன.
ஆதரவும் எதிர்ப்பும்
மக்-அல்பின்னின் முன்மொழிவைப் பல ஆய்வாளர்கள், முக்கியமாக அண்மைக் கிழக்குப் பகுதியின் பண்டைய மொழிகள் தொடர்பான வல்லுனர்கள், ஆதரித்தனர். இதற்கு வலுவான எதிர்ப்பும் இருந்தது. சில ஆய்வாளர்கள், மக்-அல்பினின் சான்றுகள் பொதுவான ஒப்பீட்டு நோக்கில் ஆர்வமூட்டக் கூடியவை எனினும், தனியான ஈல-திராவிட மொழிக் குடும்பம் ஒன்றை உருவாக்குவதற்குப் போதுமானவை அல்ல என்கின்றனர். இதிலும் கூடிய வலுவான சான்றுகளை ஈல மொழிக்கும், வேறு மொழிகளுக்கும் இடையிலான தொடர்புகளுக்கும் எடுத்துக் காட்ட முடியும் என்பது அவர்கள் கருத்து. வாக்லாவ் பிளாசெக் என்பவர், ஈல மொழிக்கும், திராவிட மொழிகளுக்கும் இடையே, மக்-அல்பினால் எடுத்துக்காட்டப்பட்ட உருபனியல் தொடர்புகளை மறுக்காத போதும், இரு மொழிகளுக்கும் இடையிலான சொல் ஒற்றுமைகள் நம்பத்தக்கதாக இல்லை என்றார்.
எவுப்ராசியம்மா எலுவத்திங்கல்
எவுப்ராசியம்மா எலுவத்திங்கல் (Marth Euphrasia Eluvathingal) அல்லது புனித எவுப்ராசியா (മാർത്ത് എവുപ്രാസ്യാമ്മ) என்று அழைக்கப்படுகின்ற புனிதர் கத்தோலிக்க திருச்சபையில் சீரோ மலபார் வழிபாட்டு முறையைச் சார்ந்தவர். அவர் அக்டோபர் 17, 1887இல் இந்தியாவின் கேரள மாநிலத்தில் திரிச்சூர் மாவட்டத்தின் காட்டூர் என்னும் ஊரில் பிறந்தார். 1952ஆம் ஆண்டில் ஆகத்து 29ஆம் நாள் இறந்தார். 2014, நவம்பர் 23ஆம் நாள், கிறித்து அரசர் பெருவிழாவன்று திருத்தந்தை பிரான்சிசு எவுப்ராசியம்மாவை புனிதர் நிலைக்கு உயர்த்தினார்.
வாழ்க்கை வரலாறு
திரிசூரைச் சார்ந்த காட்டூர் என்ற இடத்தில் பிறந்த எவுப்ராசியம்மாவுக்குத் திருமுழுக்கின்போது வழங்கப்பட்ட பெயர் “ரோஸ் எலுவத்திங்கல்” என்பதாகும். அவருடைய பெற்றோர் அந்தோனி எலுவத்திங்கல் சேர்ப்புக்காரன், குஞ்ஞத்தி என்போர் ஆவர். ரோசின் தாய் அன்னை மரியாவின் மீது மிகுந்த பக்தி கொண்டவர். அவருடைய பக்தி வாழ்க்கை ரோசின் வாழ்க்கையிலும் பெரிய தாக்கத்தைக் கொணர்ந்தது.
லீமா நகர ரோஸ் என்னும் புனிதரின் பெயரைத் தாங்கிய ரோஸ் எலுவத்திங்கலுக்கு அவருடைய தாயார் அப்புனிதரின் வாழ்க்கை வரலாற்றை விரிவாக எடுத்துரைப்பதுண்டு. மேலும் பல புனிதர்களின் வாழ்க்கையைப் பின்பற்றி ரோஸ் நல்ல கிறித்தவ வாழ்க்கை வாழ்ந்திட வேண்டும் என்று தாய் அறிவுறுத்திவந்தார்.
துறவறம் புகுதல்
ரோசை அழைத்துக்கொண்டு அந்தோனி கூனம்மாவு ஊரில் இருந்த கார்மேல் அன்னைக் கன்னியர் மடம் சென்று சேர்ந்தார். அங்கு ரோஸ் துறவியாக வாழத்தொடங்கினார். ஆனால் அவர் நோயினால் துன்புற்றார். எனவே பிற கன்னியர் அவரை வீட்டிற்கு அனுப்பிவிட எண்ணினார்கள். அப்போது ரோசுக்கு இயேசு, மரியா, யோசேப்பு ஆகியோர் (திருக்குடும்பம்) காட்சியளித்து, ரோசின் நோயைக் குணப்படுத்தினர். இதுபற்றியும் ரோஸ் சான்றுபகர்ந்துள்ளார்.
துறவற சபையில் உறுப்பினர் ஆன வேளையில் (மே 10, 1897) அவர் ஏற்ற பெயர் “இயேசுவின் திரு இதயத்தின் எவுப்ராசியா” என்பதாகும். மக்கள் அவரை “எவுப்ராசியம்மா” என்று அழைத்தனர். அவர் 1898, சனவரி 10ஆம் நாள் கார்மேல் துறவியரின் உடையை அணியத் தொடங்கினார்.
எவுப்ராசியம்மா பல நற்பண்புகள் கொண்டவராக விளங்கினார். தாழ்ச்சி, பொறுமை, அன்பு, ஒறுத்தல், புனித வாழ்க்கையில் ஆர்வம் போன்றவற்றைக் கொண்டிருந்தார். இயேசுவின் அன்னை மரியா மீது மிகுந்த பக்தி அவரிடத்தில் துலங்கியது. நோய்கள் வந்த போதும், வாழ்க்கையே இருண்டது போன்ற அனுபவம் ஏற்பட்டபோதும் அவருடைய உள்ளத்தில் மகிழ்ச்சி நிறைந்திருந்தது.
சகோதரி எவுப்ராசியம்மா 1900, மே 24ஆம் நாள் தம்மை நிரந்தரமாகத் துறவறத்திற்கு அர்ப்பணித்தார். அவர் இயேசுவைத் தம் மணவாளனாகக் கருதி வாழ்ந்தார்.
துறவறப் பணிகள்
1904-1913 ஆண்டுக் காலத்தில் எவுப்ராசியம்மா புகுமுக துறவியருக்குப் பயிற்சி அளிக்கும் பொறுப்பை ஆற்றினார். அவர் தனிமையில், ஒரு மறைந்த வாழ்வு வாழ்வதற்கு விரும்பியபோதிலும், ஒல்லூர் கன்னியர் மடத்திற்குத் தலைவியாக நியமிக்கப்பட்டார். தனது கடமைகளைப் பொறுமையோடும் தாழ்ச்சியோடும் ஆற்றினார். மடத்திற்கு உண்மையான தலைவராக இருப்பவர் இயேசுவே என்பதை வலியுறுத்தும் வகையில் மடத்தின் பொது இடத்தில் இயேசுவின் திரு இதய உருவத்தை நிறுவினார். அவர் மடத்தின் தலைவியாக 1913-1916 ஆண்டுகளில் பணியாற்றினார்.
இவ்வாறு சுமார் 48 ஆண்டுகள் எவுப்ராசியம்மா புனித மரியா கன்னியர் இல்லத்திலேயே வாழ்ந்தார். புனித வாழ்க்கை நடத்தி, எப்போதும் இறைவேண்டலில் ஈடுபட்டிருந்தார். இதனால் மக்கள் அவரை “செபிக்கும் அன்னை” என்று அழைத்தனர். சிலர் அவரை “நடமாடும் கோவில்” என்றனர். ஏனென்றால் அவருடைய உள்ளத்தில் குடிகொண்ட இறைவனின் ஒளி அவரிடமிருந்து சென்று மக்களின் வாழ்க்கையை ஒளிர்வித்தது.
ஆன்மிகம்
கன்னியர் மடம் புகுந்த நாளிலிருந்தே எவுப்ராசியம்மாவுக்கு வழிகாட்டியாக இருந்தவர் ஆயர் யோவான் மேனச்சேரி என்பவர். அவர் எவுப்ராசியம்மாவின் வாழ்க்கை ஆன்மிகத்தில் தோய்ந்திருந்ததை உணர்ந்தார். எனவே, எவுப்ராசியா தமது ஆன்ம அனுபவங்கள் அனைத்தையும் அப்படியே தமக்கு எழுதி அனுப்பும்படி கேட்டுக்கொண்டார். தாம் எழுதியவற்றை அழித்துவிட வேண்டும் என்று எவுப்ராசியம்மா கேட்டுக்கொண்ட போதிலும் ஆயர் அக்கடிதங்களை அப்படியே பாதுகாத்து வைத்தார். அக்கடிதங்களிலிருந்து எவுப்ராசியம்மாவின் ஆன்ம அனுபவ ஆழம் தெரிய வருகிறது. கன்னியர் மடத்தைத் தேடி வந்து யாராவது உதவி செய்தால் எவுப்ராசியம்மா அவர்களிடம் “இறந்தாலும் மறக்கமாட்டேன்” (”மரிச்சாலும் மறக்கெலாட்டோ”) என்று கூறுவாராம்.
புதுமைகள்
எவுப்ராசியம்மாவை நோக்கி வேண்டியதன் பயனாக அதிசயமான விதத்தில் குணம் கிடைத்ததாகப் பலர் சான்றுபகர்ந்துள்ளனர். இப்புதுமைகளை ஆய்ந்து, அவை இறையருளால் நிகழ்ந்தவை என்றும், எவுப்ராசியாவின் மன்றாட்டின் பயனே அது என்றும் திருச்சபை அதிகாரிகள் ஒப்புதல் அளித்தனர்.
புனிதர் பட்டம்
தாமஸ் தரகன் என்பவருடைய உடலிலிருந்து ஒரு கட்டி அற்புதமான விதத்தில் மறைந்தது என்றொரு புதுமை பற்றிய தகவல் உரோமைக்கு அனுப்பப்பட்டது.
அருளாளர் பட்டம்
திருத்தந்தை பதினாறாம் பெனடிக்ட் அளித்த ஆணையின்படி, கர்தினால் வர்க்கி விதயத்தில் எவுப்ராசியம்மாவுக்கு “அருளாளர்” பட்டம் வழங்கினார். அந்நிகழ்ச்சி, திரிசூர் பகுதியில் ஒல்லூரில் புனித அந்தோனியார் கோவிலில் நிகழ்ந்தது.
புனிதர் நிலைக்கு உயர்த்தப்படுதல்
2014ஆம் ஆண்டு ஏப்பிரல் 23ஆம் நாள், கிறித்து அரசர் பெருவிழாவின்போது திருத்தந்தை பிரான்சிசு எவுப்ராசியம்மாவுக்குப் புனிதர் பட்டம் வழங்கினார். அச்சிறப்பு நிகழ்ச்சி வத்திக்கான் நகரில் தூய பேதுரு பெருங்கோவில் வளாகத்தில் நிகழ்ந்தது. அப்போது இந்தியாவைச் சார்ந்த குரியாக்கோஸ் எலியாஸ் சாவறா என்பவருக்கும் புனிதர் பட்டம் வழங்கப்பட்டது.
அந்நிகழ்ச்சியில் இந்தியாவிலிருந்து ஆயிரக்கணக்கான பக்தர்கள் கலந்துகொண்டனர். கேரள அரசு தரப்பில் நீர்வளத்துறை அமைச்சர் பி.ஜே. ஜோசப், ஊரக வளர்ச்சித்துறை அமைச்சர் கே.சீ. ஜோசப் ஆகியோர் சென்றனர். இந்தியக் குழுவுக்கு நாடாளுமன்ற மேலவை உறுப்பினர் பி.ஜே. குரியன் தலைமை தாங்கினார்.
அடிக்குறிப்புகள்
பகுப்பு:இந்தியாவின் கிறித்தவப் புனிதர்கள் பகுப்பு:திருச்சூர் மாவட்ட நபர்கள் பகுப்பு:1877 பிறப்புகள் பகுப்பு:1952 இறப்புகள் பகுப்பு:இந்தியக் கத்தோலிக்க அருட்சகோதரிகள்
முன்வரலாற்றுக்காலக் குருத்தெலும்பு மீன்களின் பட்டியல்
குருத்தெலும்பு மீன்களின் பேரினம் (உயிரியல்)|பேரினங்களைப் (இலத்தீன்:chondrichthyes), இவற்றின் தொல்லுயிர் எச்சம்  முதல் இங்கு பட்டியல் இடப்படுகிறது. இப்பட்டியல், உள்ளூர் பெயர்களைக் கொண்டு உருவாக்கப்படவில்லை. பொதுவாக விலங்கியலாளர்களால் ஏற்றுக் கொள்ளப்பட்ட பேரினங்களின் பெயர்களைக் கொண்டு மட்டும், இப்பட்டியல் உருவாக்கப்படுகிறது. பிற பேரினப்பெயர்கள் தவிர்க்கப்பட்டன. இப்பட்டியலில் 376 பேரினப்பெயர்கள் இருக்கின்றன. † (dagger) குறியீடு, காலத்தால் அழிந்த பேரினங்களைக் குறிக்கிறது. தற்போது இருக்கும் பேரினங்கள், தடிமனாகக் காட்டப்பட்டுள்ளன.
Fஃபோர்ப்ஸ
வே வேர் கா561பு
மேற்கோள்கள்
எடுத்தாளப்படாதப் பேரினங்கள், மேற்கோளாக பின்வருமாறு காட்டப்படும்:
புற இணைய இணைப்புகள்
பகுப்பு:முன்வரலாற்றுக்காலக் குருத்தெலும்பு மீன்கள் பகுப்பு:உயிரியல் தொடர்பான பட்டியல்கள்‎
புதுகுறிச்சி பெரியாண்டவர் கோயில்
புதுகுறிச்சி பெரியாண்டவர் கோயில் தமிழ்நாட்டில் பெரம்பலூர் மாவட்டம், புதுகுறிச்சி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மெலானின் குறைபாடு
மனிதர்களில் மெலானின் குறைபாடு அல்லது அல்பினிசம் நோய் என்பது தோல், முடி மற்றும் கண்கள் ஆகியவற்றில் நிறமியின் முழுமையான அல்லது பகுதியற்ற பற்றாக்குறையால் வகைப்படுத்தப்படும் ஒரு பிறப்பு சீர்கேடாகும்.இன் நோய் மெலானின் (கரும் பழுப்பு நிறமி) வளர்சிதை மாற்றத்தினால் ஏற்படும் நோய் ஆகும். அல்பினிஸம் என்பது ஒளிக்கதிர், நிஸ்டாக்மஸ் மற்றும் அம்ப்லியோபியா போன்ற பல பார்வை குறைபாடுகளுடன் தொடர்புடையது. தோல் நிறமியின் பற்றாக்குறை சூரிய ஒளியில் மற்றும் தோல் புற்றுநோய்களுக்கு அதிக பாதிப்பு ஏற்படுகிறது. சியேடாக்-ஹாகஷி சிண்ட்ரோம் போன்ற அரிதான சந்தர்ப்பங்களில், அல்பினியம் மெலனின் துகள்களின் போக்குவரத்தில் குறைபாடுகளுடன் தொடர்புடையதாக இருக்கலாம். இது நோயெதிர்ப்பு மண்டலத்தில் உள்ள அத்தியாவசிய துகள்களையும் பாதிக்கிறது, இது நோய்த்தொற்றுக்கு அதிகரித்த பாதிப்புக்கு வழிவகுக்கிறது.
நோய்க்கான காரணம்
அல்பினீனிசம் மறுமலர்ச்சிக்குரிய மரபணு எதிரிகளின் பரம்பரையிலிருந்து விளைகிறது மற்றும் மனிதர்கள் உட்பட எல்லா முதுகெலும்பையும் பாதிக்கக்கூடியதாக இருக்கிறது. இது மெலனின் உற்பத்தியில் ஈடுபட்டுள்ள ஒரு செப்பு-கொண்ட நொதி டைரஸினேஸின் குறைபாடு அல்லது குறைபாடு காரணமாக இருக்கலாம். இது மெலனிசத்திற்கு எதிரானது. மனிதர்கள் போலல்லாமல், மற்ற விலங்குகள் பல நிறமிகளைக் கொண்டிருக்கின்றன, இவை ஆல்பினிசம், குறிப்பாக மெலனின், தோல், முடி, செதில்கள், இறகுகள் அல்லது கூழ் போன்ற தோற்றப்பாட்டின் தன்மை கொண்ட ஒரு பரம்பரை நிலையில் கருதப்படுகிறது. மெலனினை முழுமையாக இல்லாத ஒரு உயிரினத்தை ஆல்பினோ என்று அழைக்கப்படும் போது ஒரு மெலனின் மட்டுமே குறைந்து கொண்டிருக்கும் ஒரு உயிரினம் லுசிஸ்டிக் அல்லது அல்பினோயிட் என்று விவரிக்கப்படுகிறது. இந்த வார்த்தை லத்தீன் ஆல்பாஸ் "வெள்ளை" என்பதிலிருந்து வந்தது.
என்சைம் குறைபாடு
OCA1- வகை அல்பினிஸத்திற்கு பொறுப்பான என்சைம் குறைபாடு டைரோசைன் 3-மோனோ ஒக்ஸிஜெனேஸ் (டைரோசினேஸ்) ஆகும், இது அமினோ அமில டைரோசின் இருந்து மெலனின் உருவாகிறது.
மேற்கோள்கள்
பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள்
திசைகாட்டி
thumb|ஒரு சாதாரண காந்தத்திசைகாட்டி திசைகாட்டி (compass) புவியின் காந்த முனைகளுக்கு சார்பாக திசையைக் காட்டும் ஓர் திசைகாண் உபகரணமாகும். இது ஒரு காந்த சுட்டிக்காட்டியைக் கொண்டு காணப்படும். சாதாரணமாக இச்சுட்டிக்காட்டியானது வடதிசையைக் சுட்டிக்காட்டிக் கொண்டிருக்கும். இக் காட்டியானது புவியின் காந்தப் புலங்களுக்கு தன்னை சுயாதீனமாக ஒழுங்கமைத்துக் கொள்ளும் தன்மையை உடையது. பொதுவாக திசைகாட்டியானது பிரதான திசைகளான வடக்கு, தெற்கு, கிழக்கு, மேற்கு ஆகிய திசைகளைக் காட்டும். திசைகாட்டியானது பயணங்களில் முக்கியமாக கடற்பயணத்தின் பாதுகாப்பையும் திறனையும் கூட்டுவதற்கு வழிவகுத்தது.
பகுப்பு:கருவிகள் பகுப்பு:சீனக் கண்டுபிடிப்புக்கள்
ஜெய்கணேஷ்
ஜெய்கணேஷ் அல்லது ஜெய் கணேஷ் (1946 - பெப்ரவரி 11, 2001 Jai Ganesh) ஒரு தமிழ்த்திரைப்பட நடிகர். முதன்மை, துணை, எதிர்மறை எனப் பலவாறான பாத்திரங்களில் திரைப்படங்களிலும் தொலைக்காட்சித் தொடர்களிலும் மேடை நாடகங்களிலும் நடித்தவர். பொறியாளரான அவர் அவள் ஒரு தொடர்கதை, ஆட்டுக்கார அலமேலு, தாயில்லாமல் நானில்லை, அதிசயப் பிறவி முதலிய திரைப்படங்களில் நடித்ததன் மூலம் அறியப்படுகின்றார்.
இயக்குனர் பாலசந்தரின் அவள் ஒரு தொடர்கதை படத்தின் மூலம் திரையுலகிற்கு அறிமுகமானார். சிவாஜி கணேசன், கே. ஆர். விஜயா, ஜெய்சங்கர், சிவகுமார், முத்துராமன், சுமித்ரா, ஸ்ரீவித்யா, ரஜினிகாந்த், கமல்ஹாசன், படாபட் ஜெயலக்சுமி, சத்யபிரியா, ஜெயமாலினி, அனுராதா, விஜயகாந்த், சத்யராஜ், கார்த்திக், ராதிகா, ரேவதி, விஜய், அஜீத் குமார் போன்ற நடிகர்களுடன் நடித்துள்ளார்.
ஜெய்கணேஷ் பெப்ரவரி 11, 2001ல் தன் 54ம் அகவையில் புற்றுநோயால் இறந்தார். .
சான்றுகள்
பகுப்பு:1946 பிறப்புகள் பகுப்பு:2001 இறப்புகள் பகுப்பு:தமிழ்த் திரைப்பட நடிகர்கள் பகுப்பு:புற்றுநோயால் இறந்தவர்கள்
வெங்கரை
வெங்கரை (ஆங்கிலம்:Venkarai), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் பரமத்தி வேலூர் வட்டத்தில் இருக்கும் ஒரு பேரூராட்சி ஆகும். இப்பேரூராட்சியில் விவசாயம் முக்கிய தொழிலாக உள்ளது. காவிரி ஆறு மற்றும் ராஜ வாய்க்கால் பாய்வதால் பேரூராட்சி முழுவதும் பசுமையாக காட்சி அளிக்கும். நெல், வாழை, வெற்றிலை, கரும்பு, கோரை ஆகியவை முக்கிய வேளாண் பயிர்களாகும்.
அமைவிடம்
வெங்கரை பேரூராட்சி நாமக்கல்லிருந்து 32 கிமீ தொலைவில் உள்ளது. இதன் கிழக்கில் திருச்சி 90 கிமீ; மேற்கில் திருச்செங்கோடு 35 கிமீ; வடக்கில் நாமக்கல் 32 கிமீ; தெற்கில் கரூர் 33 கிமீ தொலைவில் உள்ளது.
பேரூராட்சியின் அமைப்பு
6.5 சகிமீ பரப்பும், 15 பேரூராட்சி மன்ற  உறுப்பினர்களையும்,      35 தெருக்களையும் கொண்ட இப்பேரூராட்சி பரமத்தி-வேலூர் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி     2,702  வீடுகளும்,  9,330  மக்கள்தொகையும் கொண்டது.
மேற்கோள்கள்
பகுப்பு:நாமக்கல் மாவட்டத்தில் உள்ள பேரூராட்சிகள்
ஜெரமி பெந்தாம்
ஜெரமி பெந்தாம் அல்லது ஜெரமி பெந்தம் (Jeremy Bentham: 15 பிப்ரவரி 1748 – 6 ஜூன் 1832) ஓர் பிரித்தானியத் தத்துவவியலாளர்; அரசியல் மற்றும் சட்ட வல்லுனர், சமூக சீர்திருத்தவாதி. இவருடைய பயன் கருதுக் கோட்பாடு மிகவும் புகழ்பெற்றதாகும். இவர் மேலும் 'அரசியல் தந்திரங்கள் பற்றிய கட்டுரை', 'பன்னாட்டுச் சட்டத்தின் கொள்கைகள்', 'அரசியலமைப்புத் தொகுப்பு', 'இங்கிலாந்தின் தேவாலயம்' ஆகிய புகழ்பெற்ற நூல்களையும் எழுதியுள்ளார்.
விலங்குரிமை
விலங்குரிமைக்காகக் குரல் கொடுத்தவர்களில் தனது காலகட்டத்தில் முன்னோடியாகத் திகழ்ந்தவர் ஜெரமி பெந்தாம். தனது ஆன் இன்ட்ரொடக்ஷன் டு தி பிரின்சிபல்ஸ் ஆஃப் மாரல்ஸ் அண்டு லெஜிஸ்லேஷன் என்ற படைப்பில் பெந்தாம் இவ்வாறு கூறுகிறார்:
அவைகளால் [விலங்குகளால்] சிந்திக்க முடியுமா? என்பதோ அவைகளால் பேச முடியுமா? என்பதோ இங்கு கேள்வி அல்ல, மாறாக அவைகளால் வலிக்கும் துன்பத்திற்கும் ஆட்பட முடியுமா? என்பதே கேள்வி.
மேற்கோளும் குறிப்புகளும்
பகுப்பு:ஆங்கிலேய மெய்யியலாளர்கள் பகுப்பு:கோட்பாட்டாளர்கள் பகுப்பு:1748 பிறப்புகள் பகுப்பு:1832 இறப்புகள் பகுப்பு:விலங்குரிமை செயற்பாட்டாளர்கள் பகுப்பு:விலங்குரிமை அறிஞர்கள்
பீமவரம் சட்டமன்றத் தொகுதி
பீமவரம் சட்டமன்றத் தொகுதி என்பது ஆந்திரப் பிரதேச சட்டமன்றத்துக்கான தொகுதியாகும். இது நரசாபுரம் மக்களவைத் தொகுதிக்கு உட்பட்டது.
உட்பட்ட பகுதிகள்
இது மேற்கு கோதாவரி மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:மேற்கு கோதாவரி மாவட்டம்
தமிழ்நாட்டில் இந்திய நாடாளுமன்றத் தேர்தல், 1996
இந்தியக் குடியரசின் பதினோறாவது நாடாளுமன்றத் தேர்தல் தமிழ்நாட்டில் 1996 ஆம் ஆண்டு ஏப்ரல்-மே மாதங்களில் நடை பெற்றது. திராவிட முன்னேற்றக் கழகம்-தமிழ் மாநில காங்கிரசு கூட்டணி 39 இடங்களை வென்று முதலிடத்தில் வந்தது.
பின்புலம்
1996ல் தமிழ்நாட்டில் மொத்தம் 39 நாடாளுமன்றத் தொகுதிகள் இருந்தன. அவற்றுள் 32 பொதுத் தொகுதிகள். மீதமுள்ள 7 தாழ்த்தப்பட்டவருக்கு (SC) ஒதுக்கப்பட்டிருந்தன
தமிழக அமைச்சர்கள்
இத்தேர்தலில் வெற்றி பெற்ற பின்வரும் தமிழக உறுப்பினர்கள் மத்திய அமைச்சரவையில் இடம் பெற்றனர்:
வெளி இணைப்புகள்
பகுப்பு:1996 தேர்தல்கள் பகுப்பு:தமிழ்நாட்டில் இந்திய நாடாளுமன்றத் தேர்தல்கள் பகுப்பு:1996 நிகழ்வுகள்
கருஞ்செம்பகம்
கருஞ்செம்பகம் (Black coucal-சென்ட்ரோபசு கிரில்லி) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது சகாராவின் தெற்கே ஆப்பிரிக்காவில் பரவலான காணப்படுகின்றது.
விளக்கம்
கருஞ்செம்பகத்தில் ஆண் 30 cm நீளமும், பெண் செம்பகம் வயது 34 cm. இவை தோற்றத்தில் ஒரே மாதிரியாக உள்ளது. இனப்பெருக்க காலத்தில் தலை, உடல் வால் பகுதியில் உள்ள இறகுகள் கருப்பு நிறமாக இருக்கும். அலகு மற்றும் கால்கள் கருப்பு நிறமாக இருக்கும். இளம் பறவைகளில் அடர் மற்றும் ஒளிரும் கோடுகளும் பட்டைகளும் உள்ளன.
பரவலும் வாழிடமும்
கருஞ்செம்பகம் அங்கோலா, பெனின், போட்ஸ்வானா, புர்கினா பாசோ, புருண்டி, கேமரூன், மத்திய ஆப்பிரிக்க குடியரசு, சாட், காங்கோ குடியரசு, டி.ஆர்.சி., ஐவரி கோஸ்ட், ஈஸ்வதினி, எத்தியோப்பியா, காபோன், காம்பியா, கானா, கினியா, கினியா, கினியாவ், லைபீரியா, மலாவி, மாலி, மொசாம்பிக், நமீபியா, நைஜர், நைஜீரியா, ருவாண்டா, செனகல், சியரா லியோன், தென்னாப்பிரிக்கா, சூடான், தான்சானியா, டோகோ, உகாண்டா, சாம்பியா மற்றும் ஜிம்பாப்வே ஆகிய நாடுகளில் காணப்படுகிறது. இது சில இடங்களில் நிலையாக வசிப்பதாகவும், சில இடங்களில் புலம்பெயர்ந்தவையாகவும் உள்ளது. இதன் வாழ்விடம் சதுப்புநிலங்கள், சவன்னா, புல்வெளி, காட்டுப் புதரிலும், அடிமரங்கள், மற்றும் வனப்பகுதிகளில் வெட்டப்பட்ட மரங்கள் நிறைந்த பகுதிகள், எப்போதாவது நாணல் மற்றும் பாபிரஸ் ஆகும். இது பொதுவாக 1500 m க்கு கீழ்ப்பகுதிகளில் காணப்படும். ஆனால் எப்போதாவது 2000 m வரை செல்லலாம்.
சூழலியல்
கருஞ்செம்பகத்தில் ஆண்கள் கூட்டினை பாதுகாக்கும் பணியினையும், அதே நேரத்தில் பெண்கள் பலதார உறவினையும் கொண்டுள்ளது. பெண்களின் ஆக்ரோசத் தன்மையினை புரோஜெஸ்ட்டிரோன் கட்டுப்படுத்துகின்றது என ஆய்வுகள் காட்டுகின்றன.
நிலை
கருஞ்செம்பகம் மிகவும் பரந்த வரம்பைக் கொண்டுள்ளது. இதனுடைய வாழ்வில் குறிப்பிட்ட அச்சுறுத்தல்கள் எதுவும் கண்டறியப்படவில்லை. இதனுடைய எண்ணிக்கைச் சீராக இருப்பதாக நம்பப்படுகிறது. எனவே பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது.
தேரதரன்
தேரதரன் சங்ககாலப் புலர்களில் ஒருவர். தேரதரனார் என்று கூறாது இவரது பெயர் தேரதரன் என்று கூறப்பட்டிருப்பதால் இப் புலவரை ஓர் அரசன் என்றோ தேரோட்டி என்றோ கொள்ளவேண்டியுள்ளது. குறுந்தொகை 195 எண்ணுள்ள பாடல் ஒன்று மட்டும் இவர் பாடியதாகக் காணப்படுகிறது.
குறுந்தொகை 195 பாடல் சொல்லும் செய்தி
கலைஞன் ஒருவன் பாவை பொம்மை ஒன்று செய்து வைத்துள்ளான். அது இன்னும் சுடப்படவில்லை. வாடைக் காற்று ஊதுகிறது. பாவைப்பொம்மை காற்றில் கொஞ்சம் கொஞ்சமாகக் கரைகிறது.
தலைவன் பிரிந்திருக்கும் காலத்தில் குறிப்பாக மாலை வேளையில் தலைவியின் நிலை அந்தப் பாவைப்பொம்மை போல் ஆயிற்றாம்.
பகுப்பு:சங்கப் புலவர்கள்
தேய்புரிப் பழங்கயிற்றினார்
தேய்புரிப் பழங்கயிற்றினார் சங்ககாலப் புலவர்களில் ஒருவர். அவரது பாடல் ஒன்றே ஒன்று நற்றிணை நூலில் 284 எண்ணுள்ள பாடலாக உள்ளது.
இந்தப் புலவரின் இயற்பெயர் தெரியவில்லை. எட்டுத்தொகையைத் தொகுத்தவர் இவரது பாடலில் காணப்படும் 'தேய்புரிப் பழங்கயிறு' என்னும் அரிய உவமைத் தொடரைக் கொண்டு இவருக்குத் தேய்புரிப் பழங்கயிற்றினார் என்னும் பெயர் சூட்டியுள்ளார்.
பாடல் சொல்லும் செய்தி
தலைவன் பொருள் தேடச் சென்றுள்ளான். பொருள் தேடும் பணி முற்றிலுமாக நிறைவேறவில்லை. இந்த நிலையில் தனக்குள் சொல்லிக்கொள்கிறான். தலைவி அவனது உள்ளத்தைப் பிணிகொண்டவள். பொருள் தேடும் காலத்தில் அவன் தன் நெஞ்சை அவளிடம் செல்லாமல் பாதுகாத்துக்கொள்வது நல்லது. அவளிடம் தன் நெஞ்சைப் பாய விட்டுவிட்டால் பொருள் தேடும் பணி முற்றுப் பெறாது. அத்துடன் துன்பமும் வந்து சேரும். சோம்பலை உண்டாக்கி நன்மக்களிடம் இழிவையும் உண்டாக்கும்.
தன் காதலியை நினைப்பதா, அல்லது அவளை மறந்து பொருளை நினைப்பதா என்று அவன் மனம் ஊசலாடுகிறது.
யானை கயிற்றில் கட்டப்பட்டுள்ளது. அந்தக் கயிற்றின் புரி தேய்ந்துபோயிருக்கிறது. யானை இழுக்கிறது. அந்தக் கயிறு தாங்குமா? தெரியவில்லை.
அவன் நெஞ்சம் யானை. தலைவி யானையைக் கட்டியிருக்கும் தூண். அவனது உடம்பு யானையைத் தூணில் கட்டியிருக்கும் கயிறு. அவளையும் பொருளையும் மாறி மாறி எண்ணி எண்ணித் தேய்ந்து போன அவனது நினைவு மோதும் உடல் என்ன ஆகுமோ? - இதுதான் தலைவன் கவலை.
மேற்கோள்கள்
பகுப்பு:சங்கப் புலவர்கள் பகுப்பு:பெயர் தெரியாச் சங்கப் புலவர்கள்
வரலாற்று ஆவணம்
வலது|thumb|243x243px|அமெரிக்க விடுதலைச் சான்றுரை வலது|thumb|200x200px|அமெரிக்க நூலகத்தில் காட்சிப்படுத்தப்பட்டுள்ள [[விவிலியம்]] வரலாற்று ஆவணம் (Historical document) என்பது ஒரு நபர், இடம் அல்லது நிகழ்வைப் பற்றிய முக்கியமான வரலாற்று தகவலைக் கொண்டிருக்கும் அசல் ஆவணங்கள் ஆகும். இவைகள் வரலாற்றை அறிவதற்கு உதவும் மூல ஆதாரங்களாக செயல்படுகின்றன. இவ்வாறான வரலாற்று ஆவணங்கள் முறையாக ஆவணப்படுத்தப்பட்டிருக்கலாம் அல்லது யதேச்சையாக உருவாக்கப்பட்டிருக்கலாம். செப்புப் பட்டயங்கள், ஓலைச் சுவடிகள், கல்வெட்டுகள், அகழாய்வில் கிடைக்கப்பெறும் புதைபொருட்கள் போன்றவை சில வரலாற்று ஆவணங்கள் ஆகும்.
குறிப்பிடத்தக்க வரலாற்று ஆவணங்கள் சில: அரசர்கள் செயல்கள், சட்டங்கள், போர்களின் கணக்குகள். இந்த ஆவணங்கள் வரலாற்று நலன்களைப் பெற்றிருந்தாலும், சாதாரண மக்களுடைய அன்றாட வாழ்க்கையை அல்லது சமுதாயம் செயல்பட்ட விதம் பற்றிய விவரங்கள் அவ்வளவாக இல்லை. பொதுவாக மனிதர்களின் தினசரி வாழ்க்கையை விவரிக்கும் ஆவணங்கள், வரலாற்று அறிஞர்கள் மற்றும் தொல்பொருள் ஆராய்ச்சியாளர்கள் பொதுவாக ஆர்வம் காட்டுகிறார்கள்.
குடகு மாவட்டம்
குடகு மாவட்டம் கர்நாடக மாநிலத்தில் அமைந்துள்ள ஒரு மாவட்டமாகும். இதன் தலைநகரம் மடிகேரி. குடகை ஆங்கிலத்தில் கூர்க் என்று அழைப்பார்கள். 4,100 கிமீ2 பரப்புடைய இம்மாவட்டம் மேற்குத் தொடர்ச்சி மலையில் அமைந்துள்ளது.
மேற்குத் தொடர்ச்சி மலையின் கிழக்கு முகத்தில் அமைந்துள்ள இம்மாவட்டத்தின் முதன்மை ஆறு காவிரி ஆகும். காவிரி இம்மாவட்டத்திலுள்ள தலைக்காவிரி என்னும் இடத்தில் உற்பத்தியாகிறது. காவிரியும் அதன் துணை ஆறுகளும் இம்மாவட்டத்தை வளப்படுத்துகின்றன.
குடகு இராச்சியம் தனி அரசாக இருந்து வந்தது. 1834 இல் ஆங்கிலேயர்கள் குடகை தங்கள் ஆட்சியில் இணைத்துக்கொண்டார்கள். 1956 மாநிலங்களை சீர் செய்யும் போது குடகு கர்நாடகாவின் ஒரு மாவட்டமாக சேர்த்து கொள்ளப்பட்டது.
மேற்கோள்கள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:இந்தியாவில் உள்ள மலை வாழிடங்கள் பகுப்பு:குடகு மாவட்டம் பகுப்பு:கர்நாடகத்தில் சுற்றுலாத் துறை
கோவலன்
கோவலன், தமிழில் ஐம்பெருங் காப்பியங்களில் ஒன்றான சிலப்பதிகாரத்தில் வரும் முக்கியமான கதைமாந்தன் ஆவார்.
குடும்பம் வான்
மனைவி : கண்ணகி
காதலி : மாதவி
மகள் : மணிமேகலை
கோவலனின் பயணம்
புகார்க் காண்டம்
கோவலன், காவிரிப்பட்டிணத்தில் வாழ்ந்து வந்த மாசாத்துவான் என்னும் வணிகனின் மகன் ஆவார். இவர் மற்றொரு வணிகரின் மகளான கண்ணகியை மணந்துக் கொண்டார். இருவரும் மகிழ்ச்சியாக வாழ்ந்து வந்தனர். அப்பொழுது கோவலனுக்கு 16 வயதே ஆகிறது. சிலகாலத்திற்குப் பின் கோவலனுக்கு மாதவி என்னும் நாட்டியக்காரியின் அறிமுகம் கிடைத்தது. பின்னர் கோவலன் கண்ணகியைப் பிரிந்து மாதவியுடன் உல்லாசமாக வாழ்ந்து வந்தான். இதற்கிடையே, சிறிது காலத்தில் அவன் செல்வம் அனைத்தும் கரைந்து போனது. இந்திரவிழாவின் போது, இருவர்க்குமிடையே கருத்து வேறுபாட்டின் காரணமாக பிரிந்தனர். பின்னர் கோவலன் மீண்டும் கண்ணகியிடம் வந்தான். செல்வம் ஏதும் இல்லாத போதிலும், கண்ணகி தன்னிடம் காட்டிய அன்பின் காரணமாக மனம் திருந்திய கோவலன், கண்ணகியுடன் மதுரை நகரத்திற்குச் சென்று புது வாழ்க்கை வாழ முற்பட்டான்.
மதுரைக் காண்டம்
புகாரை விட்டு வெளியேறிய கோவலனும் கண்ணகியும், கவிந்தியடிகளுடன் மதுரையை நோக்கி நடந்ததனர். நீண்ட நாட்கள் பயணத்திற்கு பின்பு, மதுரை மாநகரத்தைச் சென்றடைந்தனர். அவர்களிடம் ஓரிணை சிலம்புகளைத் தவிர வேறேதும் இல்லை. அங்கு அச்சிலம்பினை விற்பதற்காக கடை வீதிக்குச் சென்றான். ஆனால் அங்கு, அரசியின் சிலம்புகளைத் திருடிய பொற்கொல்லன் என்று அறியாமல், அந்த பொற்கொல்லனிடமே அச்சிலம்பை விற்க உதவி கோறினான். அச்சிலம்பு அரசியின் சிலம்பைப் போலவே இருந்தமையால், அப்பொற்கொல்லன்நெடுஞ்செழியன் இவனை மாட்டிவிட்டு நாம் தப்பித்து கொள்ளலாம் என்று எண்ணி மன்னன் நெடுஞ்செழியனிடம்  பொய்யுரைகள் கூறுகிறான்.மன்னனும் அதை கேட்டு எதையும்  விசாரணையின்றி கோவலனைக் கொல்லுமாறு ஆணையிட்டான். கோவலனும் கொல்லப்பட்டான்.
மேற்கோள்கள்
பகுப்பு:சிலப்பதிகாரக் கதைமாந்தர்கள் பகுப்பு:சிலப்பதிகாரம் கதாநாயகன்
எல்லோரா
எல்லோரா (எள்ளூர்) ( இந்திய மாநிலமான மகாராஷ்டிராவில் உள்ள ஒரு தொல்லியற் களமாகும். இது அவுரங்காபாத், மகாராட்டிரம் நகரிலிருந்து 90 கிமீ (18.6 மைல்கள்) தொலைவில் உள்ளது. ராஷ்டிரகூட மரபினரின் ஆட்சிக் காலத்தைச் சேர்ந்த இக் களம் புகழ் பெற்ற குடைவரைகளைக் கொண்டு விளங்குகிறது. எல்லோரா ஒரு உலக பாரம்பரியக் களம் ஆகும்.
எல்லோரா இந்தியக் குடைவரைக் கட்டிடக்கலையின் முன்னோடி ஆக விளங்குகிறது. சரணந்திரிக் குன்றுகளின் நிலைக்குத்தான பாறைகளில் குடையப்பட்டுள்ள 34 குகைகள் இங்கே உள்ளன. இக் குகைகளிலே பௌத்த, இந்து மற்றும் சமணக் கோயில்களும், துறவு மடங்களும் அமைந்துள்ளன. இவை கி.பி. 5 ஆம் நூற்றாண்டுக்கும் 10 ஆம் நூற்றாண்டுக்கும் இடையில் அமைக்கப்பட்டவை. 12 பௌத்த குகைகள் (குகைகள் 1-12), 17 இந்துக் குகைகள் (குகைகள் 13-29) மற்றும் 5 சமணக் குகைகள் (குகைகள் 30-34) அருகருகே அமைந்துள்ளதானது அக்காலத்தில் நிலவிய சமயப் பொறையை எடுத்துக் காட்டுவதாகக் கருதப்படுகின்றது. இது இந்தியத் தொல்லியல் ஆய்வகத்தின் கீழ் பாதுகாக்கப்பட்டச் சின்னமாகும்.
பௌத்தக் குகைகள்
இக்குகைகள் சிலவற்றில் புத்தர், போதிசத்துவர் போன்றோரின் உருவங்கள் மரத்தால் செய்தாற் போன்று தோற்றமளிக்கும் வகையில் செதுக்கப்பட்டுள்ளன.
இந்துக் குகைகள்
இங்குள்ள இந்துக் குகைகள் கி.பி 7 ஆம் நூற்றாண்டுத் தொடக்கத்தில் அமைக்கப்பட்டவை. இவை சிறப்பான வடிவமைப்பையும், வேலைத் திறனையும் கொண்டு விளங்குகின்றன. இவற்றுட் சில மிகவும் சிக்கல் தன்மை கொண்டவையாக இருந்ததால் இவற்றைக் அமைத்து முடிப்பதற்குப் பல பரம்பரைக் காலம் எடுத்ததாகச் சொல்லப்படுகின்றது.
கைலாசநாதர் கோயில் எனப்படும் 16 ஆம் எண்ணுடைய குகையே எல்லோராவிலுள்ள அனைத்துக் குகைகளை விடவும் முக்கியத்துவம் வாய்ந்ததாகும். இந்த வியப்புக்குரிய அமைப்பு, சிவபெருமானின் இருப்பிடம் எனப்படும் கைலாச மலையைக் குறிக்கும் வகையில் வடிவமைக்கப்பட்ட இக் குடைவரை, பல மாடிகளைக் கொண்ட கோயில் வளாகம் போல் காட்சியளிக்கிறது. ஒரு தனிப் பாறையில் குடையப்பட்டுள்ள இக் கோயில் ஏதென்ஸில் உள்ள பார்த்தினனிலும் இரண்டு மடங்கு பெரியது ஆகும்.
சமணக் குகைகள்
சமணக் குகைகள் சமணத் தத்துவங்களை விளக்கும் வகையில் அமைக்கப்பட்டுள்ளன. இவை மற்ற குகைகளைப் போன்று பெரிதாக இல்லாவிடினும் நுணுக்கமான வேலைப்பாடுகளைக் கொண்டுள்ளன. சோட்டா கைலாசு, இந்திர சபா, சகன்னாத சபா ஆகிய கோவில்கள் இவற்றுள் குறிப்பிடத்தகுந்தவை.
வெளி இணைப்புகள்
பகுப்பு:மகாராட்டிரத்தில் உள்ள குகைகள் பகுப்பு:இந்தியக் குடைவரைக் கோயில்கள் பகுப்பு:இந்தியத் தொல்லியற்களங்கள் பகுப்பு:இந்து யாத்திரைத் தலங்கள் பகுப்பு:பௌத்த யாத்திரைத் தலங்கள் பகுப்பு:மகாராட்டிர இந்துக் கோயில்கள் பகுப்பு:பௌத்த கட்டிடங்கள் பகுப்பு:அவுரங்காபாத் மாவட்டம், மகாராட்டிரம் பகுப்பு:இந்துக் கோயில்கள் பகுப்பு:இந்துக் கோயில் கட்டிடக்கலை
சுந்தா சின்ன மரங்கொத்தி
சுந்தா சின்ன மரங்கொத்தி (Sunda pygmy woodpecker)(யுங்கிபிகசு மொலுசென்சிசு), சுந்தா மரங்கொத்தி என்றும் அழைக்கப்படுகிறது. இது பிசிடே குடும்பத்தில் உள்ள ஒரு வகைப் பறவை ஆகும். இது புரூணை, இந்தோனேசியா, மலேசியா மற்றும் சிங்கப்பூர் ஆகிய நாடுகளில் காணப்படுகிறது. சில வகைப்பாட்டியல் அறிஞர்கள் இந்த சிற்றினத்தை டெண்ட்ரோகோபசு அல்லது பைகோடெசு பேரினத்தில் தொடர்ந்து வகைப்படுத்துகின்றனர்.
ஸ்டுவார்ட் ஃபிளேச்சர்
ஸ்டுவார்ட் ஃபிளேச்சர்  ( Stuart Fletcher , பிறப்பு: சூன் 8 1964), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 114 முதல்தர துடுப்பாட்டப் போட்டிகளிலும், 132 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1983-1993 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
சுந்தா சின்ன மரங்கொத்தி
விளக்கம்
இது ஒரு சிறிய அளவுடைய மரங்கொத்தி (அளவு வரம்பு: 11.5-12.5 செ.மீ) ஆகும். சாம்பல் கலந்த பழுப்பு நிற தலை; அடர் பழுப்பு நிறத்தை உள்ளடக்கிய காது, கழுத்தை நோக்கி சுருங்கும் இரண்டு பரந்த வெண்மையான சாம்பல் பட்டைகளைக் கொண்டது. மேல் பகுதி சாம்பல் கலந்த பழுப்பு நிறத்தில் வெள்ளை நிற இறக்கைகளுடன் வெள்ளை நிறத்துடன் முனையுடையது; இதனால் கோடுகளுடன் உள்ளதுபோல் இறக்கைகள் காணப்படும். வால் குட்டையாகவும், வெள்ளை நிறப் பட்டைகளுடன் கருப்பு நிறத்தில் காணப்படும். கண்களுக்கும் நாசித்துளைக்கும் இடைப்பட்ட பகுதி மற்றும் தொண்டை அழுக்கு படிந்து வெண்மையாகக் காணப்படும். மேல் மார்பகம் கோடுகளுடன் காணப்படும். பாலிலிருத் தன்மை காணப்படும். ஆண் பறவைகளில் சிவப்பு கலந்த ஆரஞ்சு தலைப்பிட்டம் உள்ளது, இது பெண் பறவைகளில் இல்லை. மையம்|thumb|300x300px| முதிர்ச்சியடைந்த சுந்தா மரங்கொத்தி
ஸ்டுவார்ட் ஃபிளேச்சர்
வெளி இணைப்பு
ஸ்டுவார்ட் ஃபிளேச்சர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 8 2011.
திருவள்ளூர் வட்டம்
திருவள்ளூர் வட்டம், தமிழ்நாட்டின் திருவள்ளூர் மாவட்டத்தில் உள்ள 9 வட்டங்களில் ஒன்றாகும். இந்த வட்டத்தின் தலைமையகமாக திருவள்ளூர் நகரம் உள்ளது.
ஸ்டுவார்ட் ஃபிளேச்சர்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1964 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:லின்கன்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:வாழும் நபர்கள்
திருவள்ளூர் வட்டம்
இந்த வட்டம் 9 உள்வட்டங்களும், 168 வருவாய் கிராமங்களும் கொண்டது.
சுந்தா சின்ன மரங்கொத்தி
பரவல்
சுந்தா சின்ன மரங்கொத்தியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
திருவள்ளூர் வட்டம்
இவ்வட்டத்தில் திருவள்ளூர் ஊராட்சி ஒன்றியம் மற்றும் கடம்பத்தூர் ஊராட்சி ஒன்றியம் உள்ளது.
சுந்தா சின்ன மரங்கொத்தி
சூழலியல்
சிங்கப்பூரில் உள்ள நகர்ப்புறங்கள் மற்றும் காடுகளுக்கு வருகை தரும் பொதுவான பறவையாக உள்ளது. பெரும்பாலும் தனித்தனியாகவோ அல்லது இணையாகவோ மரங்களின் மேல் காணப்படும். தரையிலிருந்து பட்டுப்போன மரக் மரங்களின் மேல் கிளைகள் வரை காணப்படும்.
திருவள்ளூர் வட்டம்
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 407,048  மக்கள்தொகை கொண்டது. மக்கள்தொகையில் 203,911 ஆண்களும்,  203,137   பெண்களும் உள்ளனர். 103,241   குடும்பங்கள்  கொண்ட இவ்வட்ட மக்கள்தொகையில்  71.2%  கிராமப்புறங்களில்   வாழ்கின்றனர். இவ்வட்டத்தின் எழுத்தறிவு 80.19% மற்றும்பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 41871   ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 939  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 138,049 மற்றும் 7,057 ஆகவுள்ளனர். மக்கள்தொகையில் இந்துக்கள் 90.91%,  இசுலாமியர்கள் 2.25%, கிறித்தவர்கள்  6.15% மற்றும் பிறர் 0.59% ஆகவுள்ளனர்.
மேற்கோள்கள்
பகுப்பு:திருவள்ளூர் மாவட்ட வட்டங்கள்
சன்வே தைஹுலைட்
சன்வே தைஹுலைட் (English :Sunway TaihuLight, Chinese:神威·太湖之光) என்பது 93   ஐம்மிதப்புப் புள்ளிச் செயல்பாடு  கொண்ட சீனாவின் மீத்திறன் கணினியாகும் .அதாவது ஒரு வினாடியில் 93 ட்ரில்லியன் கணித்தல்களைச் செய்யக்கூடியது. ஒரு குவாட்ரில்லியன்  என்பது ஓராயிரம் டிரில்லியன்களைக் (1000 X 1000 X 1000 X 1000 X 1000) குறிக்கும். இம் மீத்திறன் கணணியானது 40,960 ப்ரோசெசர் இணைப்புகளை கொண்டுள்ளது. இதன் நினைவகம் 1.31 Peta Byte (10005 PB) கொண்டு செயல்படுகின்றது. இது சன்வே ரைஸ் 2.0.5 (Sunway RaiseOS 2.0.5) என்ற லினக்ஸ் இயங்குதளத்தின் முலம் இயக்கப்பட்டுக்கொண்டு இருக்கிறது. இதற்கு முன்னர் உலகின் அதிவேகக் கணணியாக இருந்த சீனாவின் தியான்கே-2 மீத்திறன் கணணியை போல் ஏறத்தாழ இரண்டு மடங்கு வேகமுடையதாகவும் ,மும்மடங்கு திறமையாகவும் செயல்படுகிறது.எடுத்துக்காட்டாக உலகிலுள்ள 7.2 பில்லியன் மக்கள் மின்னணு கால்குலேட்டர்களை 32 ஆண்டுகள் பயன்படுத்தி அல்லது இரண்டு மில்லியன் டெஸ்க்டாப் கணினிகள் ஒன்றாக ஒரு நிமிடம் பயன்படுத்தி செய்யும் ஒரு வேலையை இது 60 வினாடியில் முடித்துவிடும் வல்லமை கொண்டது. இது சீனாவில் ஜியாங்க்சு மாகணத்திலுள்ள தேசிய மீத்திறன் கணினி மையத்தில் (National Research Centre of Parallel Computer Engineering and Technology (NRCPC)) உள்ளது. அமெரிக்க சக்திவளத்துறையினரால் பயன்படுத்தப்படும் டைட்டான் மீத்திறன் கணனியின் உச்சபட்ச செயற்பாட்டு திறன் 17.59 ஐம்மிதப்புப் புள்ளிச் செயல்பாடு  ஆகும். சன்வே தைஹுலைட் மீத்திறன் கணனியானது சீன தேசிய மீக்கணினிப் மையத்தில் வக்ஷி(wuxi) புகைப்பட சேர் ஜியாங்சு(Jiangsu) மாகாணத்தில் உள்ளது. இதன் மதிப்பு 270 மில்லியன் டாலர். இந்திய ரூபாய் மதிப்பில் 18170851500. இது தேசிய மீத்திறன் கணனி நிறுவகத்தில் நிறுவப்பட்டு தென்சீனாவின் கல்வி மற்றும் ஆய்வுகளிற்காக பயன்படுத்தப்படவுள்ளது.இது உலகின் மிக வேகமான கணினியாக ஜூன் 2016-ல் அறிவிக்கப்பட்டது.
மேற்கோள்கள்
பகுப்பு:மீத்திறன் கணினிகள்
தோமஸ் ஃபிளேச்சர்
வெளி இணைப்பு
தோமஸ் ஃபிளேச்சர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 8 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1881 பிறப்புகள் பகுப்பு:1954 இறப்புகள் பகுப்பு:டெர்பிசையர் துடுப்பாட்டக்காரர்கள்
மேலமருங்கூர் ஊராட்சி
மேலமருங்கூர் ஊராட்சி (Melamarungoor Gram Panchayat), தமிழ்நாட்டின் சிவகங்கை மாவட்டத்தில் உள்ள காளையார்கோயில் வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2133 ஆகும். இவர்களில் பெண்கள் 1131 பேரும் ஆண்கள் 1002 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீவலப்பேரி ஊராட்சி
சீவலப்பேரி ஊராட்சி (Seevalaperi Gram Panchayat), தமிழ்நாட்டின் திருநெல்வேலி மாவட்டத்தில் உள்ள பாளையங்கோட்டை வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4214 ஆகும். இவர்களில் பெண்கள் 2115 பேரும் ஆண்கள் 2099 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிராமம் ஊராட்சி
கிராமம் ஊராட்சி (Gramam Gram Panchayat), தமிழ்நாட்டின் விழுப்புரம் மாவட்டத்தில் உள்ள திருவெண்ணெய்நல்லூர் வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2451 ஆகும். இவர்களில் பெண்கள் 1191 பேரும் ஆண்கள் 1260 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கட்டாயத் திருமணம்
கட்டாயத் திருமணம் (Forced marriage) மணமகன் அல்லது மணமகள் அல்லது இருவருடைய ஒப்புதலையும் பெறாது நடத்தப்பெறும் திருமணம் ஆகும். இருவருடைய ஒப்புதலையையும் பெற்று பெற்றோர் அல்லது மூன்றாமவர் ( மண இணைப்பாளர்) உதவியுடன் நடைபெறும் ஏற்பாட்டுத் திருமணத்திலிருந்து வேறுபட்டது; இருப்பினும் இவை இரண்டிற்கும் இடையேயுள்ள வேறுபாடு தெளிவற்று உள்ளது. உடல் வன்முறையிலிருந்து மன வன்முறை வரையிலான பலவித அழுத்தங்கள் கொடுக்கப்பட்டு திருமணம் கட்டாயப்படுத்தப்படுகின்றது. பல பண்பாடுகளில், குறிப்பாக தெற்கு ஆசியா, ஆப்பிரிக்கப் பகுதிகளில், இன்றளவும் கட்டாயத் திருமணம் நடைபெறுகின்றது. சிலர் திருமணம் என்பது கருத்தொருமித்தவர் வாழ்வு என்ற கோட்பாட்டிற்கே இது புறம்பாக இருப்பதால், சட்டபூர்வ சொல்லான திருமணம் என்ற சொற்பயன்பாட்டை (கட்டாயத் திருமணம் என்றழைப்பதை) எதிர்க்கின்றனர். இவர்கள் இதனை கட்டாய மணவாழ்விற்குரிய இணைதல், மணவாழ்வு அடிமைத்தனம் எனக் குறிப்பிட விரும்புகின்றனர்.
தன்விருப்புக் கொள்கை, தனியார் தன்னிச்சை கோட்பாடுகளை மீறுவதால் கட்டாயத் திருமணத்தை ஐக்கிய நாடுகள் அவை மனித உரிமைகள் மீறலாகக் கருதுகின்றது. உலக மனித உரிமைகள் சாற்றுரை மகளிர் தம் இணையை தேர்வு செய்து திருமணம் செய்யும் உரிமை அவர்களது வாழ்விற்கும் தன்மானத்திற்கும் சட்டத்தின்படியான சமநிலைக்கும் முதன்மையான உரிமையாக குறிப்பிடுகின்றது. கத்தோலிக்க திருச்சபை மணமுறிவு வழங்குவதற்கான ஒரு காரணமாக கட்டாயத் திருமணத்தை ஏற்கின்றது; கட்டற்ற இருவரின் ஒப்புதலும் திருமணம் செல்லுபடியாக முதன்மை காரணியாக உள்ளது. அடிமைகள் ஒழிப்பு மாநாடு பெற்றோர், குடும்பம், மற்றவர்களின் விருப்பத்திற்கேற்ப நடத்தப்படும் திருமணத்தை மணப்பெண் நிராகரிக்கும் உரிமை இல்லாத திருமணத்தை தடை செய்கின்றது. தவிரவும் இதனைச் செயற்படுத்த திருமணத்திற்கான குறைந்த வயதையும் வரையறுக்கின்றது.
இந்துக்கள் முற்காலம் தொட்டு பல கட்டாயத் திருமணங்களை ஆதரித்து வந்துள்ளனர். குறிப்பாக பெண்களின் கழுத்தில் கட்டுகின்ற தாலிக்கு இருக்கும் மகத்துவத்தை தவறாக பயன்படுத்தி வந்த நிகழ்வுகளும் உள்ளன. இதில் கூடுதலாக பெண்கள் தான் பாதிக்கப்பட்டனர். மணப்பெண்ணின் விருப்பம் இல்லாத போது அவளது பெற்றோர், குடும்பம், மற்றவர்களின் விருப்பத்திற்கேற்ப மணமகன் வலுக்கட்டாயமாக மணமகளின் கழுத்தில் தாலி கட்டி அவளுக்கு திருமண வாழ்க்கையை திணித்த சம்பவங்கள் நடந்திருக்கின்றன. ஆனால், இப்போதைய சட்ட ரீதியாக இப்படிப்பட்ட கட்டாய திருமணங்கள் ஏற்றுக் கொள்ளப்படுவதில்லை.
1969இல், சியேரா லியோனின் சிறப்பு நீதிமன்றம் "கட்டாயத் திருமணத்திற்காக" கடத்துகையும்  பிடித்து வைத்திருப்பதும் போர்க்காலங்களில் மாந்தத்திற்கு எதிரான புதிய குற்றமாக  கண்டறிந்தது.
2013இல் முதல் மனித உரிமைகளுக்கான ஐக்கிய நாடுகள் மன்றத்தின் தீர்மானம் சிறுவர், இளமை மற்றும் கட்டாயத் திருமணத்திற்கு எதிராக நிறைவேற்றப்பட்டது; சிறுவர், இளமை மற்றும் கட்டாயத் திருமணங்கள் மனித உரிமை மீறலாக ஏற்றுக் கொண்டது; இவை “தனிநபர்கள் தங்கள் வாழ்வினை அனைத்துவித வன்முறைகளிலிருந்தும்  கல்வியுரிமை, பாலுறவு மற்றும் கருத்தரிப்பு உடல்நலம் உட்பட்ட மிக உயர்ந்த உடல்நலம் பேணும் உரிமை பொன்ற மனித உரிமைகளை பாதிக்கின்ற  செயற்பாடுகளிலிருந்தும் விடுபட்டு வாழ்தைத் தடுக்கின்றன" என்றும் “2015க்குப் பிறகான மேம்பாட்டு நிகழ்ச்சிகளில் சிறுவர், இளமை, கட்டாயத் திருமணங்களை ஒழிக்கும் முறைகள் விவாதிக்கப்பட வேண்டும்” எனவும் கூறியுள்ளது.
கட்டாயத் திருமணத்திற்கான காரணங்கள்
ஓர் பண்பாட்டில் கட்டாயத் திருமணத்தை ஏற்கவும் செயற்படுத்தவும் பல காரணங்கள் அமைகின்றன. இவற்றில் சில: குடும்பப் பிணைப்புகளை வலுப்படுத்துதல் அல்லது விரிவுபடுத்துதல்; விரும்பத்தகாத நடத்தையையும் பாலின வேட்கையையும் கட்டுப்படுத்துதல்; 'விரும்பத்தகாத' உறவுகளை தடுத்தல்; ஏற்றுக்கொண்ட பண்பாட்டு அல்லது சமயக் கோட்பாடுகளை பாதுகாக்கவும் கடைபிடிக்கவும்; விரிவுபடுத்தியக் குடும்பத்தில் செல்வத்தை தக்க வைத்துக் கொள்ளுதல்; திருமணத்தால் ஏற்படும் கருத்தரிப்புக் குறித்த பிரச்சினைகளைத் தவிர்த்தல்; திருமணத்தை நடத்துவதை பெற்றோரின் கடமையாகக் கொள்ளுதல்; வறுமைக்கு எதிரான உத்திரவாதமாக; குடியுரிமை பெறுதல்.
சட்டப் பாதிப்புகள்
கட்டாயத் திருமணம் சில நாடுகளில் இல்லாநிலை திருமணமாகவும் சில நாடுகளில் தவிர்தகு திருமணமாகவும் சட்டத்தின்படி கருதப்படுகின்றது. பாதிக்கப்பட்டோர் செயலிழப்பு செய்தோ திருமண முறிவு மூலமோ தீர்வு காணவியலும். இங்கிலாந்து, வேல்சில் 1973ஆம் ஆண்டு திருமணச் சட்டத்தின்படி கட்டாயத் திருமணம் தவிர்தகு திருமணமாகும். சில நாடுகளில் கட்டாயத் திருமணம் செய்வித்தோர் குற்றவியல் நடவடிக்கைகளுக்கு உட்படுத்தப்படுகின்றனர்.
புள்ளிவிவரங்கள்
குறிப்பிட்ட வயதிற்கு முன்பாக கட்டாயத் திருமணத்திற்கு உட்படுத்தப்பட்ட சிறுமிகளின் விழுக்காடு:
வெளியிணைப்புகள்
பகுப்பு:திருமண முறைகள் பகுப்பு:பெண்களுக்கு எதிரான வன்முறை பகுப்பு:திருமணம் பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள் பகுப்பு:மனித உரிமை மீறல்கள்